**LĪGUMS**

“Par glābšanas darbiem paredzēto tērpu un inventāra iegādi”

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk **– Pasūtītājs**), tās priekšnieka p.i. **Andreja Aronova** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikumu Nr. 39 “Rīgas valstspilsētas pašvaldības policijas nolikums” un Rīgas valstspilsētas pašvaldības 2024. gada 3. maija Rīkojumu Nr. RD-24-99-ip, no vienas puses, un

**SIA “Aquatex Group”**,reģistrācijas Nr. 40003714583 (turpmāk **– Piegādātājs**), tās \_\_\_\_\_\_\_\_\_\_\_\_\_, kurš rīkojas, pamatojoties uz sabiedrības statūtiem, no otras puses, bet abas līguma slēdzējas puses kopā un katra atsevišķi sauktas – **Puses**,

pamatojoties uz Pasūtītāja Drošības uz ūdens un civilās aizsardzības pārvaldes 2024. gada 25. aprīļa ziņojumu Nr. RPDU-24-104-dv, noslēdz šo līgumu (turpmāk **-** **Līgums**):

1. **Līguma priekšmets**

Piegādātājs apņemas piegādāt, bet Pasūtītājs pieņemt un apmaksāt glābšanas darbiem paredzēto tērpu un inventāru(turpmāk **– Prece**) saskaņā ar Līguma noteikumiem un Līguma pielikuma „Tehniskā specifikācija-Finanšu piedāvājums” izvirzītajām prasībām.

1. **Līguma summa un norēķinu kārtība**
   1. Līguma summa bez pievienotās vērtības nodokļa (turpmāk – **PVN**) ir EUR 3 126,80 (trīs tūkstoši viens simts divdesmit seši *euro*, 80 centi), 21% PVN Līguma summai ir EUR 656,63 (seši simti piecdesmit seši *euro*, 63 centi). **Kopējā Līguma summa ar PVN 21% ir EUR 3 783,43 (trīs tūkstoši septiņi simti astoņdesmit trīs *euro*, 43 centi).**
   2. Preces cena Līguma darbības laikā nevar tikt paaugstināta.
   3. Preces cenas paaugstināšana ir iemesls Līguma izbeigšanai.
   4. Piegādātājs rēķina, ar tam klāt pievienotu pavaddokumentu, iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**).
   5. Pasūtītājs veic apmaksu par Preci 14 (četrpadsmit) dienu laikā no dienas, kad Piegādātājs iesniedz pilnīgi aizpildītu pieņemšanas-nodošanas aktu un rēķinu Rīgas valstspilsētas pašvaldības portālā www.eriga.lv sadaļā „Rēķinu iesniegšana” atbilstoši norādītajai informācijai par elektroniskā rēķina formātu, ar nosacījumu, ka Piegādātājs elektronisko rēķinu ir iesniedzis pareizi, atbilstoši Līguma nosacījumiem, un Pasūtītājs to ir pieņēmis apmaksai.
   6. Piegādātājs rēķinā norāda:

**Saņēmējs: Rīgas valstspilsētas pašvaldība**

**Adrese: Rātslaukums 1, Rīga, LV-1050**

**NMR kods: 90011524360**

**PVN reģ. Nr.: LV90011524360**

**Banka: Luminor Bank AS Latvijas filiāle**

**Bankas kods: RIKOLV2X**

**Konts: LV41RIKO0021800014010**

**RD iestāde: Rīgas valstspilsētas pašvaldības policija**

**RD iestādes adrese: Valērijas Seiles iela 12A, Rīga, LV-1019**

**RD iestādes kods: 219**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no šādiem rēķina piegādes kanāliem:
     1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā http://www.eriga.lv sadaļā „Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  4. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
  5. Pasūtītājs ir tiesīgs neapmaksāt rēķinu par saņemto Preci, ja tā pieņemšanas laikā Precei tiek konstatēti trūkumi. Rēķins tiek apmaksāts tad, kad Piegādātājs ir novērsis konstatētos Preces trūkumus.

1. **Līguma izpildes kārtība, termiņi un garantijas**
   1. Piegādātājs veic pasūtītās Preces piegādi uz Pasūtītāja norādīto adresi Viestura prospektā 17/1, Rīgā, ne vēlāk kā 5 (piecu) darba dienu laikā no pieprasījuma saņemšanas. Piegādātājs nodrošina bezmaksas Preču piegādi. Preces nodošana-pieņemšana tiek noformēta ar pavadzīmi.
   2. Piegādātājs nodod Preci Pasūtītāja par Līguma izpildi atbildīgai personai vai tā pienākumu izpildītājam.
   3. Prece pēc daudzuma un kvalitātes tiek pieņemta-nodota atbilstoši Preces pavaddokumentiem un Līguma noteikumiem.
   4. Prece tiek uzskatīta par piegādātu un pieņemtu no brīža, kad Pasūtītājs ir parakstījis Preces pavaddokumentu. Pavaddokumentu no Pasūtītāja puses ir tiesīga parakstīt Pasūtītāja par Līguma izpildi atbildīgā persona vai tā pienākumu izpildītājs.
   5. Pasūtītājs nepieņem Preci, ja tai tiek konstatēti trūkumi, defekti vai neatbilstība Līguma noteikumiem, sastādot par to aktu.
   6. Piegādātāja pienākums ir ne vēlāk kā 3 (trīs) darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Precei vai vienoties ar Pasūtītāju par trūkumu novēršanas kārtību.
   7. Piegādātājs ar šo Līgumu garantē Precei 12 (divpadsmit) mēnešu garantiju no pilnīgi noformēta pieņemšanas-nodošanas akta abu Pušu parakstīšanas brīža.
   8. Piegādātāja dotās garantijas laikā, konstatējot trūkumus vai kvalitātes neatbilstību, Pasūtītājs sastāda konstatācijas aktu, ko nodod Piegādātājam.
   9. Piegādātāja pienākums ir ne vēlāk kā 3 (trīs) darba dienu laikā pēc pretenziju saņemšanas no Pasūtītāja par saviem līdzekļiem novērst Precei konstatētos trūkumus vai vienoties ar Pasūtītāju par trūkumu novēršanas kārtību.
2. **Pušu tiesības un pienākumi**
   1. Pasūtītājam ir tiesības saņemt kvalitatīvu Preci.
   2. Pasūtītājam ir tiesības neveikt Preces apmaksu, kamēr Piegādātājs nav veicis nekvalitatīvās Preces labojumus atbilstoši Līguma nosacījumiem.
   3. Pasūtītājs ir tiesīgs izvirzīt pretenzijas par Preces kvalitāti un izmantot Preces garantijas noteikumus.
   4. Pasūtītāja pienākums ir pieņemt Līgumam atbilstošu Preci un to apmaksāt.
   5. Pasūtītāja pienākums ir sastādīt konstatācijas aktus par Preces kvalitātes neatbilstību un informēt par to Piegādātāju, ja tādi ir konstatēti.
   6. Piegādātājam ir pienākums nodrošināt Pasūtītāju ar Preci Līgumā noteiktajos termiņos un kvalitātē, noformējot pieņemšanas-nodošanas aktus.
   7. Piegādātāja pienākums ir nodrošināt Preces kvalitāti un garantijas noteikumus.
   8. Piegādātājam ir tiesības saņemt samaksu par kvalitatīvu Preci Līgumā noteiktajā termiņā.
3. **Pušu atbildība**
   1. Piegādātājs ir atbildīgs par Līgumā noteikto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild Līgumā un Latvijas Republikas normatīvajos aktos paredzētajā kārtībā.
   2. Līguma 3.1. un 3.6. punktā noteikto Piegādātāja pienākumu izpildes termiņu neievērošanas gadījumā Pasūtītājs ir tiesīgs prasīt no Piegādātāja līgumsoda samaksu 1% (viena procenta) apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas.
   3. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs pieprasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no kopējās Līguma summas.
   4. Ja Līgums tiek izbeigts Piegādātāja vainas dēļ saskaņā ar Līguma 6.2.1. vai 6.2.2. apakšpunktu, Pasūtītājs no Piegādātāja ir tiesīgs prasīt līgumsodu 10% (desmit procenti) apmērā no kopējās Līguma summas.
   5. Līgumsodu samaksa neatbrīvo Puses no savu pienākumu izpildes.
   6. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
4. **Līguma darbības termiņš un izbeigšana**
   1. Līgums stājas spēkā ar abu Pušu parakstīšanas brīdi un darbojas līdz pilnīgai Līguma saistību izpildei.
   2. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
      1. ja Pasūtītāju neapmierina Preces kvalitāte, jo tā neatbilst Līguma noteikumiem;
      2. ja Piegādātājs vēlas paaugstināt Preces cenu;
      3. ja Piegādātājs pasludināts par maksātnespējīgu;
      4. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Piegādātāja saimnieciskā darbība.
   3. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
   4. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5. **Papildus noteikumi**
   1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemamas tā sastāvdaļas.
   2. Visas domstarpības un strīdus, kas skar Līgumu, Puses izskata pārrunu ceļā.
   3. Gadījumā, ja Puses nevar vienoties, strīdus jautājumu nodod izskatīšanai tiesā saskaņā ar spēkā esošajiem Latvijas Republikas normatīvajiem aktiem.
   4. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
   5. Puses apņemas nekavējoties paziņot par savu rekvizītu maiņu.
   6. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   7. Līgums sastādīts uz 5 (piecām) lapām ar pielikumu “Tehniskā specifikācija-Finanšu piedāvājums” uz 5 (piecām) lapām, kas ir neatņemama Līguma sastāvdaļa.

**8. Pušu rekvizīti un paraksti**

|  |  |
| --- | --- |
| **Pasūtītājs**  **Rīgas valstspilsētas pašvaldības policija** | **Piegādātājs**  **SIA „Aquatex Group”** |
| Juridiskā adrese: Rīga, Valērijas Seiles iela 12A, LV-1019  **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: AS “Luminor Bank” Latvijas filiāle  Bankas kods: RIKOLV2X  Konts: LV41RIKO0021800014010  **Par Līguma izpildi atbildīgā persona**:  Valters Plešs  Tālrunis: 67105716, 29179253  E-pasts: valters.pless@riga.lv  **A. Aronovs** |  |